**ANALIZA DE IMPACT**

**la proiectul Hotărârii de Guvern *Cu privire la reorganizarea prin fuziune (absorbție) a unor instituţii de învăţământ superior***

|  |  |  |  |  |  |
| --- | --- | --- | --- | --- | --- |
| Formularul tipizat al documentului de analiză a impactului | | | | | |
| **Titlul analizei impactului** (poate conţine titlul propunerii de act normativ): | **Proiectul Hotărârii de Guvern *Cu privire la reorganizarea prin fuziune (absorbție) a unor instituţii de învăţământ superior*** | | | | |
| **Data:** |  | | | | |
| **Autoritatea administraţiei publice (autor):** | Ministerul Educaţiei, Culturii şi Cercetării (MECC) | | | | |
| **Subdiviziunea:** |  | | | | |
| **Persoana responsabilă şi datele de contact:** | Nadejda Velisco, 022 232443 | | | | |
| **Compartimentele analizei impactului** | | | | | |
| **1. Definirea problemei** | | | | | |
| **a) Determinați clar şi concis problema şi/sau problemele care urmează să fie soluţionate** | | | | |  | |
| Sistemul de învățământ superior din Republica Moldova se confruntă cu un șir de vulnerabilități ce îi limitează funcționalitatea și relevanța, cele mai importante fiind:  1). Numărul mare de universități, în special publice (18 la număr), amplasarea a circa 85% din universități în capitala țării, dar și numărul descrescând de studenți în ultimii 5 ani, cheltuielile mari pentru formarea specialiștilor pentru economia națională fac sistemul de învățământ national mai puțin relevant și calitativ, continuând să nu răspundem cu specialiști de calitate solicitărilor pieții muncii.  2) Infrastructură universitară și medii de învățare neconectate la nivel internațional;  3) Calitatea învățământului superior și relevanța acestuia pe piața muncii nu sunt corelate suficient.  Problemele identificate mai sus sunt menționate și în concluziile și recomandările Raportului privind *Pilotarea procesului de raționalizare a cheltuielilor în sistemele de învățământ profesional tehnic și superior din Republica Moldova* (2018-2019), susținut de experții FMI. | | | | | |
| **b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate** | | | | |  | |
| **Problemele demografice şi piaţa muncii în schimbare rapidă pun în vizor nevoia de a supune reformelor sistemul de învăţământ superior din Republica Moldova.**  Actualmente, în ţară sunt 27 instituţii de învăţământ superior (o reducere de la 35 de instituţii existente în anul 2005), din care 18 (65 la sută) sunt publice. O treime din toate instituţiile de învăţământ superior au mai puţin de 2.000 de studenţi înmatriculaţi. Numai Universitatea de Stat din Moldova are peste 10.000 de studenţi. Actualmente, numărul de studenţi înmatriculaţi în instituţiile de învăţământ superior din Republica Moldova a constituit doar 52739 (fără studenţii străini), 84 la sută dintre aceşti studenţi fiind înmatriculaţi de instituţiile publice. Această diminuare a numărului de studenţi reprezintă o sursă de îngrijorare. Principalele cauze ale acestui fenomen sunt reducerea natalităţii, stimulentele existente de a studia peste hotare, emigrarea  din motive economice, reuniunea familiei şi rigorile mai stricte aplicate în timpul examenelor de bacalaureat. Instituţiile de învăţământ superior din Republica Moldova concurează cu cele din ţările vecine.  Eficienţa internă a sistemului reprezintă un motiv de îngrijorare, deoarece numărul de profesori, personal non-didactic şi de instituţii nu scade în acelaşi ritm cu reducerea numărului de studenţi, deoarece 90 la sută din bugetul total alocat pentru învăţământul superior este consumat pentru achitarea salariilor profesorilor şi personalului non-didactic. Cheltuielile per student au crescut din cauza scăderii numărului de studenţi înmatriculaţi.  **Prea multe instituţii de învăţământ superior concurează pentru numărul de studenţi în scădere.** Majoritatea acestor instituţii sunt prea mici pentru a funcţiona eficient, având la activ administraţii şi infrastructuri statice care nu sunt adaptate numărului schimbător de abiturienţi. Mai mult decât atât, calitatea infrastructurii generează ineficienţele în cadrul sistemului. Luate împreună, aceste circumstanţe îndeamnă la o consolidare a reţelei de instituţii publice de învăţământ superior.Numărul disproporţionat de mare al acestor instituţii denotă existenţa unor disponibilizări financiare în cadrul şi între instituţii, dat fiind numărul mic de studenţi din fiecare instituţie. De exemplu, fiecare instituţie de învăţământ superior din sistem este obligată să dispună de o infrastructură administrativă şi didactică proprie, o bună parte din care nu se reduce în conformitate cu numărul de studenţi înmatriculaţi. Instituţiile de învăţământ superior au nevoie de un număr similar de rectori, prorectori şi decani, indiferent de faptul dacă în programele lor s-au înmatriculat 200 sau 12.000 de studenţi. Mai mult decât atât, şi infrastructurile, inclusiv TIC sunt costisitoare per student şi funcţionează sub capacitate, ceea ce reprezintă un alt gen de ineficienţă structurală. O instituţie de învăţământ superior este nevoită să cheltuiască aceiaşi bani pentru întreţinerea unui metru pătrat de sală de clasă sau de laborator pentru a instrui 5, 10 sau 25 de studenţi.  Un număr mai mare de studenţi înmatriculaţi contribuie la utilizarea mai eficientă a spaţiilor, deoarece sălile de clasă şi laboratoarele sunt ocupate mai aproape de capacitatea lor, fiind folosite mai frecvent şi pentru perioade mai îndelungate în timpul zilei.  **Analiza de sistem a cheltuielilor** pentru învățământul superior pentru perioada anilor 2013-2019, furnizate de Ministerul Finanțelor, ne demonstrează că volumul alocațiilor aferente instituțiilor publice de învățământ superior este în creștere de la an la an. Astfel, în anul 2017 alocațiile respective au crescut cu 96,7 mln.lei sau cu 13,7 la sută (Tabelul nr.1).  Tabelul nr. 1 Cheltuielile aferente instituțiilor de învățământ superior publice pentru anii 2013-2019   |  |  |  |  |  |  |  |  | | --- | --- | --- | --- | --- | --- | --- | --- | | **Ani** | **2013** | **2014** | **2015** | **2016** | **2017** | **2018** | **2019** | | **Buget, învățământ superior** | executat | executat | executat | executat | executat | executat | executat | | **Cheltuieli totale învățământ superior, mii lei** | **655.645,4** | **647.825,2** | **683.103,2** | **713.291,3** | **750.383,7** | **854.525,6** | **990.295,3** |   **Mijloacele financiare** **din contul bugetului de stat** pentru serviciile educaţionale acordate de instituţiile de învățământ superior din subordinea Ministerului Educației, Culturii și Cercetării pentru realizarea Comenzii de Stat, în perioada **anilor 2013-2016** au fost în creștere cu aproximativ **7,6 la sută** pentru fiecare an.  **În anul 2017,** cheltuielile s-au majorat cu **72 265 mii lei**, dat fiind încorporarea suplimentară a două universități, și anume Academia de Muzică, Teatru și Arte Plastice (din subordinea Ministerului Culturii) și Universității de Stat”Dm Cantemir” (din subordinea Academiei de Științe a Moldovei).  **Pentru anii 2018-2019** din nou se înregistrează **o creștere a cheltuielilor** deoarece au fost alocate **resurse suplimentare pentru implementarea noii legi privind sistemul unitar de salarizare** (Legea nr. 270/2018).  Luând în considerare cele enunțate mai sus, costul de instruire a unui student la IRIM era de 20108 lei (2011), iar la USDC - de 30025 lei (2011), în comparație cu USM la care avea costul per student de 12798 lei (2011) (conform datelor raportului *Sistemul de învățământ superior din Republica Moldova în contextul procesului Bologna 2005-2011*).  Conform bugetelor executate pentru **anul 2019**, costul de instruire per student la IRIM a fost de 53400 lei, pentru USDC -37373 lei și la USM -33130 lei, ceea ce confirma costurile mari de instruire în universități mici.  **Au fost notificate ineficienţe şi în programele de studii.** În timp ce autonomia instituţiei de învăţământ superior este esenţială şi ar trebui stimulată şi îmbunătăţită în Republica Moldova, nu ar trebui ignorată nici relevanţa programelor de studiu. În multe cazuri, instituţiile publice de învăţământ superior din Republica Moldova alocă resursele limitate unor programe care nu au o relevanţă robustă pe piaţă sau o cerere explicită din partea studenţilor şi/sau angajatorilor. Frecvent, programele irelevante sunt costisitoare deoarece salariile angajaţilor sunt consumate în domenii incorecte, iar spaţiile sunt utilizate sub capacitate sau sunt alocate în mod eronat. Mai mult decât atât, este posibil ca un sistem de instituţii mici de învăţământ superior să aibă mai multe oferte, decât sunt necesare, şi programe de studiu care se suprapun. | | | | | |
| c) **Expuneți clar cauzele care au dus la apariţia problemei** | | | | |  | |
| Cauzele care au dus la apariția problemelor sunt:   * Rezistenta sistemului de învățământ superior la reforme ; * Tergiversarea luării deciziilor și promovarea cadrului normativ necesar implementării unor acțiuni necesare, precum reorganizarea/raționalizarea rețelei de IÎS; * Lipsa de capacitate și reticența unor persoane incluse în procesul de promovare a reformelor la diverse nivele de implementare; * Cheltuieli iraționale în sistem alocate istoric, care nu duc la competitivitatea IÎS. | | | | | |
| d) **Descrieți cum a evoluat problema şi cum va evolua fără o intervenție** | | | | |  | |
| Lipsa de decizii asupra unei rețele eficiente de instituții de învățământ superior de stat raportată la un număr în descreștere a studenților, lipsa acreditării programelor de studii superioare de master și doctorat, care duce la recunoașterea lentă a calificărilor în plan internațional, neaprobarea și neaplicarea unei noi formule de finanțare determină creșterea cheltuielilor bugetare pe sector (afectând direct autoritățile publice centrale) paralel cu micșorarea numărului de studenți și finanțarea inechitabilă a instituțiilor de învățământ superior (afectând direct universitățile publice), și în rezultat, întreaga piață de muncă și sectorul socio-economic. | | | | | |
| e) **Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului** | | | | |  | |
| 1. Codul Educației nr. 152/2014; 2. Strategia Educația 2020/2014; 3. Planul Național de acțiuni pentru implementarea Acordului de Asociere Republica Moldova-Uniunea Europeană în perioada 2017-2019, aprobat prin Hotărârea Guvernului nr.1472/2016; 4. Hotărârea Guvernului 983/2012 cu privire la modul de funcționare a instituțiilor de învățământ superior de stat în condițiile autonomiei financiare; 5. Programul de activitate a Guvernului pentru anii 2020-2023. | | | | | |
| **2. Stabilirea obiectivelor** | | | | | |
| a) **Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** | | | | |  | |
| **Obiectiv principal:** Oferirea unui învățământ superior de calitate mai eficient și respectiv cost-eficient în corespundere cu solicitările schimbătoare și crescânde ale societății și pieții muncii.  **Obiective măsurabile**   1. Reducerea numărului de universități publice până la 16 către anul 2021. 2. Raționalizarea cheltuielilor publice în învățământul superior pănă la 5 % către anul 2021. | | | | | |
| **3. Identificarea opţiunilor** | | | | | |
| a) **Expuneți succint opțiunea „a nu face nimic”, care presupune lipsa de intervenție** | | | | |  | |
| **„a nu face nimic”-** Lipsa de decizii asupra unei rețele eficiente de instituții de învățământ superior de stat raportată la un număr în descreștere a studenților, lipsa acreditării programelor de studii superioare de master și doctorat, care duce la recunoașterea lentă a calificărilor în plan internațional, neaprobarea și neaplicarea unei noi formule de finanțare determină creșterea cheltuielilor bugetare pe sector (afectând direct autoritățile publice centrale) paralel cu micșorarea numărului de studenți și finanțarea inechitabilă a instituțiilor de învățământ superior (afectând direct universitățile publice), și în rezultat, întreaga piață de muncă și sectorul socio-economic. | | | | | |
| b**) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate** | | | | |  | |
| Proiectul este elaborat, având la bază Raportul privind *Pilotarea procesului de raționalizare a cheltuielilor în sistemele de învățământ profesional tehnic și superior din Republica Moldova* (2018-2019), susținut de experții FMI.  Raționalizarea și consolidarea rețelei de universități poate avea loc după cum urmează :   1. Fuziunea prin absorbție de către o universitate clasică cu un corp profesoral pregătit a altor 2 instituții de învățământ superior, care au un număr foarte mic de studenți, proces bazat pe existența acelorași specialități/domenii în acestea. 2. Fuzionarea a 2 universități cu profil pedagogic din mun. Chișinău, creând o universitate pedagogică clasică; 3. Consolidarea unor universități regionale existente mai puternice: în **Nordul** Republicii, în **Sudul Republicii,** transformând alte universități cu un contingent mic de studenți în filiale.   La prima etapă a procesului de raționalizare și consolidare a rețelei de universități se propune fuzionarea prin absorbție a Institutului de Relații Internaționale din Moldova (IRIM) cu un contingent de 309 de studenți la licență și master și a Universității de Stat ”D.Cantemir” (USDC) cu 184 de studenți la licență și master de către Universitatea de Stat din Moldova (USM) cu peste 10000 de studenți la licență și master. Proiectul presupune:   * transferul tuturor studenților de la cele 2 universități către USM, nu mai târziu de 25 august 2020; * studenții transferați vor finaliza la specialitățile la care au fost înmatriculați inițial și cu respectarea acelorași taxe de studii,stabilite anterior; * studenții absovenți finalizează studiile la universitățile ce urmează a fi fuzionate; * eliberarea/reangajarea din/în funcție a personalului din universitățile reorganizate se va realiza conform legislației muncii in vigoare, cheltuiielile ce ţin de personal în legătură cu reorganizarea instituțiilor publice de învățămînt superior vor fi asigurate din contul surselor financiare ale persoanelor juridice absorbite; * alegerea rectorului a USM reorganizată (conform [ordinului nr. 09 din 14.01.2015 Regulamentul-cadru privind modul de alegere a rectorului instituţiei de învăţămînt superior din Republica Moldova](https://mecc.gov.md/sites/default/files/ordinul_nr._09_din_14.10.15_regulamentul-cadru_privind_modul_de_alegere_a_rectorului_institutiei_de_invatamint_superior_din_republica_moldova.pdf)); * alegerea organelor de conducere a instituției reorganizate va avea loc conform principiilor autonomiei universitare (art.79 din Codul Educației, [ordinului nr. 10 din 14 ianuarie 2015](https://mecc.gov.md/sites/default/files/conducere.pdf) cu privire la aprobarea și punerea în aplicare a Regulamentului-cadru privind organzirea și funcționarea organelor de conducere ale instituțiilor de învățământ superior din RM); * neacordarea de locuri bugetare la Admiterea 2020 instituțiilor fuzionate; * activitatea comisiilor de tansmitere a bunurilor etc.   Aprobarea acestui proiect de hotărâre va contribui la raţionalizarea mijloacelor financiare prin redistribuirea acestora în conformitate cu programele de formare profesională orientate spre performanţe şi nu pe întreţinerea unor infrastructuri costisitoare sau plăți de arendă etc., pentru pregătirea unei forţe de muncă calificată. Absorbția celor 2 universități de către USM va avea un impact economic și fiscal mai mare, redirecționând sursele financiare acumulate spre:  a) îmbunățățirea **calității** programelor de studii superioare,  b) creșterea profesională a cadrelor universitare,  c) remunerarea avansată a performanțelor cadrelor universitare;  d) consolidarea segmentului cercetării în universități;  e) îmbunătățirea bazei –tehnico materiale, în special dotarea cu echipamente IT etc. | | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |  | |
| - | | | | | |
| **4. Analiza impacturilor opţiunilor** | | | | | |
| a) **Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** | | | | |  | |
| Efectele **negative** ale stării actuale:   * Suprademensionarea rețelei de instituții de învățământ supeiror (IÎS) fac sistemul de învățământ național mai puțin relevant și calitativ, continuând să nu răspundem cu specialiști de calitate solicitărilor pieții muncii din țară și internaționale. * Continuarea subvenționării din bugetul de stat a studenților care își fac studiile la contract; * Inerția competitivității, a performanței academice și a internaționalizării; * Infrastructură universitară și medii de învățare rămân neconectate cu cele la nivel internațional; * Diminuarea calității și a performanței învățământului superior în condițiile unei subfinanțări corespunzătoare a domeniilor prioritare.   Efectele **pozitive** ale aplicării proiectului Hotărârii de Guvern vor fi:   * îmbunătățirea calității programelor de studii și a cercetării științifice din universități; * creșterea profesională a cadrelor universitare; * remunerarea avansată a performanțelor cadrelor universitare; * Investiții în infrastructura universitară vor avea loc. | | | | | |
| b1) **Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  | |
| 1. Implementarea prezentului proiect de Hotărâre de Guvern presupune punerea în aplicare a unor acţiuni, care vor contribui la îmbunătățirea calității în învățământul superior, un răspuns mai adecvat la nevoile pieței muncii, un grad superior de internaționalizare, utilizarea mai eficientă a banului public dedicat formării profesionale inițiale și cercetării universitare.   ***Impactul economic:***  -Se va consolida o reţea de universităţi, care va oferi servicii educaţionale de calitate principalilor beneficiari;  - Redimensionarea rețelei de IÎS ar reduce tensiunea pe piaţa muncii pe contul reducerii numărului de universități mai mult, rămânând pe piața muncii a universităților cu un grad de calitate înalt.  -Infrastructura universitară modernizată ( medii de învăţare, laboratoare etc.) va contribui la competitivitatea învăţământului superior naţional;  ***Impactul social:***  - Redimesnionarea rețelei de universități va conduce la raționalizarea cheltuielilor în învățământul superior  de stat și direcționarea acestor fonduri pentru calitatea programelor de studii superioare;  - Sporirea nivelului de salarizare al cadrelor universitare ca urmare a reformelor întreprinse vor motiva venirea tinerilor profesori şi cercetători;  - Sporirea accesului populației la programe de studii superioare mai calitative și cu investiții serioase în infrastructura universitară ( medii de învățate, tehnologii informaționale, cămine moderne etc.);  - Se va consolida activitatea universtăților regionale ca contribuţie la dezvoltarea regiunilor de nord şi sud a ţării, în specilal acolo unde există Zone Economice Libere;  - Nu se exclude că anumite univesități își vor revizui foarte serios oferta educațională de programe de studii superioare.  ***Impactul de mediu***   * Se va îmbunătăți calitatea aerului, a solului, reducerea emisiilor de gaze cu efect de seră și celor care afectează stratul de ozon, se va fortifica biodiversitatea, flora și fauna, eficiența și performanța energetică prin redirecționarea finanțelor raționalizate către pregătirea cadrelor pentru domeniile prioritare pentru economia națională, favorizând procesul de inovare și transfer tehnologic. | | | | | |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |  | |
| - | | | | | |
| c**) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | | | | |  | |
| *Gradul de conformare*  Instituțiile de învățământ superior sunt conștiente de necesitatea reformelor ce urmează a fi întreprinse în sector. La elaborarea Proiectului Hotărârii de Guvern menționat s-a ținut cont de raportul privind *Pilotarea procesului de raționalizare a cheltuielilor în sistemele de învățământ profesional tehnic și superior din Republica Moldova* (2018-2019), susținut de experții FMIși rapoarteleBăncii Mondiale pe învățământul superior în perioada de pregătire a Proiectului pentru învățământul superior, care a fost aprobat la Consiliul directorilor Băncii Mondiale în 05 martie 2020, a numeroaselor studii realizate de diverse organizații în domeniu.  *Riscuri relevante*  - Neasumarea deciziei politice de implementare a măsurii propuse de raționalizare/redimensuionare a rețelei de universități;  - Rezistența instituțională, precum și la nivelul factorului uman față de schimbările propuse în Proiectul Hotărârii de Guvern;  - Lipsa de capacitate și retincența unor persoane incluse în procesul de reorganizare.   * Pentru fuzionarea unor instituții de învățmânt superior sunt necesare de a fi realizate un șir de acțiuni precum: * Elaborarea și aprobarea unui Plan de dezvoltare strategică a instituției reorganizate; * Eliberarea sau reangajarea personalului din instituțiile reorganizate; * Reaprobarea statutului sau Cartei univeristare etc.   Toate aceste măsuri necesită un efort suplimentar, pe de o parte de la MECC, dar și de la instituții de învățământ superior. | | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi | | | | |  | |
| - | | | | | |
| **Concluzie**  e) **Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | | | | |  | |
| Implementarea proiectului Hotărârii de Guvern ***Cu privire la reorganizarea prin fuziune (absorbție) a unor instituții de învățănânt superior*** va avea următorul impact:  **Impactul fiscal** a fost calculat din presupunerea că doar dacă vom optimiza **4 instituții de învățământ superior** opţiunea dată va prevedea o economie la buget de circa 85 mln.lei în 2 ani (calculat după o formulă propusă de FMI).  **Impactul administrativ** Procesul de raționalizare a rețelei de universități necesită anumite eforturi administrative, legate de ajustarea cadrului legislativ, de reorganizare și optimizare a structurilor organizatorice instituționale, atât în universitățile care se reorganizează, cât și în cele de bază, reangajarea sau eliberarea unor cadre didactice universitare cât și a celor auxiliare.  **Impactul social** Raționalizarea rețelei de universități duce după sine reducerea numărului de cadre, atât a personalului de conducere, cât și a celui didactic și auxiliar, respectiv în acest caz și nemulțumirea acestora. O parte din cele circa 26 de cadre de conducere de la cele 2 universități vor pierde funcțiile, vor avea loc noi concursuri de rector, decani, șefi de catedre etc. Din cele circa100 de cadre didactice ale celor 2 universități vor participa la concursul de ocupare a funcțiilor științifico-didactice si o parte din personalul auxiliar vor putea pierde posturile. Va avea loc transferul a circa 480 de studenți la licență și master din cele 2 universități.  **Impactul economic** Reducerea numărului de universități cu 2 instituții la număr va avea un impact economic și fiscal mare, redirecționând sursele financiare acumulate spre: a) îmbunățățirea **calității** programelor de studii superioare, b) creșterea profesională a cadrelor universitare; c) remunerarea performanțelor cadrelor universitare; d) consolidarea segmentului cercetării în universități; e) îmbunătățirea bazei –tehnico materiale, în special dotarea cu echipamente IT.  Beneficiile vor putea fi resimțite după impementarea Proiectului de Hotărâre de Guvern în decurs de cel puțin 1-2 ani. | | | | | |
| **5. Implementarea şi monitorizarea** | | | | | |
| a) **Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare** | | | | |  | |
| 1. Prezentul Proiect de Hotărâre de Guvern va fi implementat conform acțiunilor ce urmează:  |  |  |  |  | | --- | --- | --- | --- | | NNr. | Acțiunea | Autoritatea responsabilă /instituția | Autoritatea responsabilă de monitorizare | |  | Pregătirea procesului de raționalizare:   * colectarea datelor despre studenți, cadre didactice, baza tehnico-materială etc. * Informarea universităților despre procesul de raționalizare și importanța lui; * Realizarea unei analize de impact. | MECC, **2020** | Guvern | |  | Elaborarea proiectului Hotărârii de Guvern (HG) privind raționalizarea numărului de universități:   * Avizarea proiectului HG; * Aprobarea proiectului de HG privind raționalizarea rețelei de universități. | MECC**, iunie, 2020** | Guvern | |  | Constituirea comisiilor de predare primire a mijloacelor fixe și circulante ale IÎS supuse reorganizării | MECC  IÎS supuse reorganizării  **Iunie-august, 2020** | Guvern | |  | Eliberarea/Reangajarea din funcție a personalului din universitățile reorganizate | IÎS supuse reorganizării **pe parcursul august –septembrie, 2020** | MECC | |  | Reaprobarea și înregistrarea Statutului instituției/Cartei Universitare | MECC  IÎS supuse reorganizării | MECC | |  | Stabilirea structurilor organizatorice si operationale ale instituțiilor implicate în reorganizare | IÎS supuse reorganizării  **Septembrie-octombrie, 2020** | MECC | |  | Elaborarea și aprobarea unui Plan de dezvoltare strategică a instituției reorganizate | IÎS supuse reorganizării  **Decembrie**,**2020** | MECC |      Implementarea Proiectului Hotărârii de Guvern va necesita elaborarea și punerea în aplicare a anumitor acte normative, precum:   * Elaborarea și punerea în aplicare a Hotărârii de Guvern de reorganizare a unor instituții de învățământ superior; * Ordine MECC de transfer a studenților; * Ordine de disponibilizare a rectorilor universitățlor fuzionate; * Ordin comisii de transmitere a patrmoniului; * Ordin de confirmare în funcție a noului rector al USM după reorganizare.   La nivel instituțional, instituțiile de învățământ superior de stat urmează să-și revadă structura organzatorică în conformitate cu numărul de studenți și, respectiv programele de studii, necesare pieții muncii, dar și în contextul noii formule de finanțare bugetară standard per student. | | | | | |
| b) **Indicați clar indicatorii de performanță în baza cărora se va efectua monitorizarea** | | | | |  | |
| 1. Numărul de instituții publice de învățământ superior diminuat cu 2 unități către 2021 2. Cheltuieli publice pe universități (mln lei) diminuate cu 5 % către 2021 | | | | | |
| c) **Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea** | | | | |  | |
| Monitorizarea implementării Proiectului Hotărârii de Guvern este pusă în sarcina Ministerului Educaţiei, Culturii şi Cercetării. Activitățile de implementare vor include următoarele componente:  1) monitorizarea procesului de transfer a studenților de la universitățile fuzionate către cea absobantă;  2) monitorizarea transferului personalului didactic și auxiliar;  3) monitorizarea disponibilizării rectorilor instituțiilor de învățământ fuzionate și a alegerii rectorului universității absorbante;  4) monitorizaea activității comisiilor de transmitere a patrimoniului.    Beneficiile vor putea fi resimțite după impementarea Hotărârii de Guvern în decurs de 1-2 ani. | | | | | |
| **6. Consultarea** | | | | | |
| a) **Identificați principalele părţi (grupuri) interesate în intervenţia propusă** | | | | |  | |
| **Autorități publice centrale:**  Ministerul Educației, Culturii și Cercetării  Ministerul Finanțelor  **Instituții de învățământ superior** – 27 ( publice și private)  **Societatea civilă** | | | | | |
| b) Explicați succint cum (prin ce metode) s-a asigurat consultarea adecvată a părţilor | | | | |  | |
| Proiectul urmează a fi plasat online pentru consultări publice, avizat și reavizat, în conformitate cu legislaţia în vigoare și transmis la Guvern spre aprobare. | | | | | |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) | | | | |  | |
|  | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 0 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 0 |  |  | |
| concurența pe piață | | +3 |  |  | |
| activitatea de inovare și cercetare | | +3 |  |  | |
| veniturile și cheltuielile publice | | 0 |  |  | |
| cadrul instituțional al autorităților publice | | 0 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | +2 |  |  | |
| situația macroeconomică | | +2 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | +3 |  |  | |
| nivelul de salarizare | | +2 |  |  | |
| condițiile și organizarea muncii | | +2 |  |  | |
| sănătatea și securitatea muncii | | +1 |  |  | |
| formarea profesională | | +3 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | +1 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | +3 |  |  | |
| diversitatea culturală și lingvistică | | +3 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | +1 |  |  | |
| accesul și calitatea serviciilor educaționale | | +3 |  |  | |
| accesul și calitatea serviciilor medicale | | +1 |  |  | |
| accesul și calitatea serviciilor publice administrative | | +2 |  |  | |
| nivelul și calitatea educației populației | | +3 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | +2 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | +1 |  |  | |
| calitatea aerului | | +1 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | +1 |  |  | |
| biodiversitatea | | +1 |  |  | |
| flora | | +1 |  |  | |
| fauna | | +1 |  |  | |
| peisajele naturale | | +1 |  |  | |
| starea și resursele solului | | +1 |  |  | |
| producerea și reciclarea deșeurilor | | +1 |  |  | |
| utilizarea eficientă a resurselor regenerabile și neregenerabile | | +1 |  |  | |
| consumul și producția durabilă | | +1 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |
| **Anexe** | | | | | |
| Proiectul preliminar de act normativ (proiectul Hotărârii de Guvern cu notă informativă și analiza de impact) | | | | | |